50. ΠΡΟΕΔΡΙΚΟ ΔΙΑΤΑΓΜΑ 214 της 25/29 Μαΐου 1984 (ΦΕΚ Α΄ 77) Καθήκοντα και αρμοδιότητες των σχολικών συμβούλων. Έχοντας υπόψη: 1.Τις διατάξεις του άρθρ. 1 παρ. 3 του Νόμ.1304/1982 «Για την επιστημονική - παιδαγωγική καθοδήγηση και τη διοίκηση στη Γενική και τη Μέση Τεχνική Επαγγελματική Εκπαίδευση και άλλες διατάξεις» (Φ.Ε.Κ.144-Α΄). 2.Τις διατάξεις των άρθρ. 15 και 20 του Π.Δ. 770/ 1975 «περί διαρθρώσεως του Υπουργείου Προεδρίας Κυβερνήσεως και Οργανισμού υπηρεσιών τινων αυτού» (ΦΕΚ 248-Α΄). 3.Την αριθ. 17/84 πράξη του ΚΕΜΕ. 4.Την αριθ. 255/1984 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων, αποφασίζουμε: Άρθρο μόνο.-Οι σχολικοί σύμβουλοι προσχολικής αγωγής, δημοτικής εκπαίδευσης, ειδικής αγωγής, μέσης γενικής εκπαίδευσης και μέσης τεχνικής – επαγγελματικής εκπαίδευσης κατά την άσκηση του έργου τους, όπως αυτό ορίζεται στο άρθρ. 1 παρ. 2 του Νόμ. 1304/1982: 1.Συνεργάζονται με τους διευθυντές, το διδακτικό προσωπικό και τους μαθητές κάθε σχολείου της περιοχής τους, αποβλέποντας στην ομαλή και απρόσκοπτη πορεία της παιδαγωγικής και διδακτικής εργασίας, καθώς και στην προώθηση νέων τρόπων και προτάσεων για την επίτευξη των σκοπών της εκπαίδευσης. 2.Βοηθούν τους εκπαιδευτικούς της περιοχής τους να συνειδητοποιήσουν το βαθύτερο νόημα της αποστολής τους και τους ενθαρρύνουν να αναπτύσσουν ατομικά και συλλογικά, πρωτοβουλίες και δραστηριότητες για την αντιμετώπιση επιμέρους προβλημάτων του σχολικού έργου. 3.Οργανώνουν στις αρχές του σχολικού έτους και πριν από την έναρξη των μαθημάτων συσκέψεις εκπαιδευτικών της περιοχής τους, στις οποίες προγραμματίζεται η εφαρμογή του εκπαιδευτικού προγράμματος με στόχο να ολοκληρωθεί η διδασκαλία της προβλεπόμενης ύλης των μαθημάτων στη διάρκεια του διδακτικού έτους, και μέσα στα πλαίσια των παιδαγωγικών αρχών. Παρακολουθούν την υλοποίηση του προγραμματισμού αυτού και σε συσκέψεις που συγκαλούν κατά χρονικά διαστήματα, εκτός ωρών διδασκαλίας, αποφασίζονται αναγκαίες αναπροσαρμογές. Ακόμη παρακολουθούν και συντονίζουν την πορεία της διδασκαλίας της ύλης στα μεταλυκειακά προπαρακευαστικά κέντρα και στις τάξεις υποδοχής ή παροχή ειδικής βοήθειας των μαθητών που προέρχονται από σχολεία του απόδημου ελληνισμού. (Μετά τη σελ. 358,168) Σελ. 358,169 Τεύχος ΣΤ112 - Σελ. 107 Γενικές Επιθεωρήσεις-Διευθύνσεις Μέσης Εκπαίδευσης 32.Δ.δ.50 4.Επισκέπτονται σε συχνά χρονικά διαστήματα τα σχολεία της δικαιοδοσίας τους, δημόσια ή ιδιωτικά και ενημερώνονται από τους διευθυντές και τους διδάσκοντες για το επιτελούμενο εκπαιδευτικό έργο. Συζητούν τα ιδιαίτερα προβλήματα, παρέχουν τις απαραίτητες οδηγίες και υποδείξεις και ενισχύουν νέες πρωτοβουλίες των εκπαιδευτικών, αποδεκτές επιστημονικά και παιδαγωγικά. Φροντίζουν για την καλύτερη χρήση οπτικοακουστικών μέσων κατά τη διεξαγωγή της διδακτικής εργασίας. Εξετάζουν, σε συνεργασία με τους διευθυντές των σχολείων και το διδακτικό προσωπικό, θέματα συντονισμού της διδασκόμενης ύλης καθώς και θέματα επίδοσης και αξιολόγησης των μαθητών. Επίσης αντιμετωπίζουν από παιδαγωγική άποψη θέματα μαθητών που έχουν ειδικές εκπαιδευτικές ανάγκες. Κατά τις επισκέψεις τους στα σχολεία μπορούν, εφόσον το κρίνουν αναγκαίο, να απευθύνονται σε όλους τους μαθητές του σχολείου για την παρουσίαση και ανάλυση σημαντικών θεμάτων. 5.Παρακολουθούν τη λειτουργία των σχολικών βιβλιοθηκών των εργαστηρίων ως και τη χρήση των εποπτικών μέσων. Δίνουν οδηγίες για τη βελτίωση της λειτουργικότητάς τους συνεργαζόμενοι με το διευθυντή, το διδακτικό προσωπικό και τις μαθητικές κοινότητες, ανάλογα με τις περιπτώσεις. Κάνουν υποδείξεις για τον εμπλουτισμό ή τη συγκρότησή τους, τις οποίες διαβιβάζουν στον οικείο προϊστάμενο της διεύθυνσης ή του γραφείου εκπαίδευσης. 6.Παρακολουθούν διδασκαλίες των εκπαιδευτικών και συζητούν μαζί τους τρόπους οργάνωσης και βελτίωσης της διδασκαλίας. Αναλαμβάνουν οποιεσδήποτε πρωτοβουλίες κρίνουν αναγκαίες για την καλύτερη απόδοση της διδασκαλίας, στις οποίες περιλαμβάνονται και πρακτικές υποδείξεις διδασκαλίας από τους ίδιους. Συνεργάζονται κατά περιοχές με εκπαιδευτικούς για την πραγματοποίηση δοκιμαστικών διδασκαλιών, ώστε αυτοί που τις παρακολουθούν να γνωρίσουν διάφορες μεθόδους διδασκαλίας και να επισημάνουν τα ιδιαίτερα πλεονεκτήματα ή μειονεκτήματα καθεμιάς. Τις διδασκαλίες αυτές, τις αναλαμβάνουν εκπαιδευτικοί που ορίζονται από το σχολικό σύμβουλο και τις παρακολουθούν υποχρεωτικά όσοι καλούνται χωρίς να εμποδίζεται η λειτουργία των σχολείων. 7.Ενημερώνουν τους εκπαιδευτικούς στα σύγχρονα επιστημονικά, παιδαγωγικά και διδακτικά θέματα (ανάπτυξη θεμάτων από τους ίδιους ή από επιστήμονες και παιδαγωγούς αναγνωρισμένου κύρους, παρουσίαση σύγχρονων αξιόλογων βιβλίων, ανακοινώσεις πορισμάτων συνεδρίων που αναφέρονται σε εκπαιδευτικά θέματα, παροχή βιβλιογραφίας κ.λ.π.) και φροντίζουν γενικότερα για την επιμόρφωση των εκπαιδευτικών. Μεριμνούν για την αποδοτικότερη αξιοποίηση των προγραμμάτων και των διδακτικών βιβλίων. Σελ. 358,170 Τεύχος ΣΤ112-Σελ. 108 8.Προωθούν και ενισχύουν ερευνητικές προσπάθειες των εκπαιδευτικών για τη δημιουργία παιδαγωγικής και επιστημονικής κίνησης στην περιοχή τους. 9.Μετέχουν στη διαδικασία αξιολόγησης των εκπαιδευτικών σύμφωνα με όσα ορίζουν οι σχετικές διατάξεις. 10.Συνεργάζονται με τους προϊσταμένους των διευθύνσεων και των γραφείων εκπαίδευσης για κάθε θέμα που αφορά το εκπαιδευτικό έργο στα σχολεία της αρμοδιότητάς τους και με τους προϊσταμένους των γραφείων φυσικής αγωγής για θέματα που αφορούν τη διδασκαλία του μαθήματος φυσικής αγωγής και τις αθλητικές δραστηριότητες στα σχολεία της περιοχής τους. 32.Δ.δ.50 Γενικές Επιθεωρήσεις-Διευθύνσεις Μέσης Εκπαίδευσης 11.α)Οργανώνουν, αν το κρίνουν σκόπιμο, συγκεντρώσεις γονέων και κηδεμόνων μαθητών για την ανταλλαγή απόψεων σχετικά με τα προβλήματα αγωγής, μάθησης και συμπεριφοράς των μαθητών, καθώς και την ενίσχυση και προαγωγή της συνεργασίας σχολείου και οικογένειας. β)Συνεργάζονται με τους συνδικαλιστικούς φορείς των εκπαιδευτικών, την τοπική αυτοδιοίκηση και τους συλλόγους γονέων και κηδεμόνων για κάθε θέμα που συντελεί στην άνοδο του εκπαιδευτικού έργου. 12.Ενισχύουν κάθε προσπάθεια για την ανάπτυξη δημιουργικών σχέσεων ανάμεσα στη σχολική ζωή και το κοινωνικό και φυσικό περιβάλλον. Για την επίτευξη του σκοπού αυτού συνεργάζονται με το διδακτικό προσωπικό, τις μαθητικές κοινότητες και μαζικούς φορείς (οργανισμούς τοπικής αυτοδιοίκησης, συλλόγους γονέων, πολιτιστικούς και επιστημονικούς συλλόγους κ.ά.) ή επιστήμονες και άτομα αναγνωρισμένου κύρους, ανάλογα με τις υπάρχουσες δυνατότητες και τις τοπικές συνθήκες. 13.Στο τέλος του διδακτικού έτους: α) Σε συνεργασία με τους εκπαιδευτικούς, αξιολογούν τα αποτελέσματα από την εφαρμογή όσων σχεδιάστηκαν και προγραμματίστηκαν στη διάρκεια του διδακτικού έτους και σχεδιάζουν την εργασία της επόμενης σχολικής χρονιάς. Κάνουν παρατηρήσεις στα αναλυτικά προγράμματα και στα διδακτικά βιβλία, τις οποίες υποβάλλουν στο Υπουργείο Παιδείας και στο ΚΕΜΕ. β)Συντάσσουν και υποβάλλουν στον Υπουργό Εθνικής Παιδείας και Θρησκευμάτων συνοπτική έκθεση, όπου αξιολογούν το έργο που επιτελέσθηκε στην περιοχή της αρμοδιότητάς τους, επισημαίνουν προβλήματα και δυσκολίες στην άσκηση του εκπαιδευτικού έργου στα σχολεία και προτείνουν συγκεκριμένα μέτρα για την αντιμετώπισή τους. Την έκθεση αυτή κοινοποιούν στο ΚΕΜΕ, στον οικείο νομάρχη και στην οικεία διεύθυνση ή γραφείο εκπαίδευσης. γ)Εξετάζουν την εμπειρία που απέκτησαν σε όλους τους τομείς της δραστηριότητάς τους, σε κοινές συσκέψεις που συγκαλούνται κάθε χρόνο, περιφερειακά με πρωτοβουλία του οικείου νομάρχη και πανελλαδικά με πρωτοβουλία του Υπουργείου Παιδείας.